Diskusjon:X-plosiv

message: Fra en referanse i Blend-artikkelen, så ser jeg at foreningen Blend ikke er offisielt registrert som utgiver av et tidsskrift – i Enhetsregisteret er de registrert med «drift av web-portaler».
Nettstedet X-plosiv var aktivt mellom 2007 og 2010. 
Det er endel fellestrekk mellom nettstedene X-plosiv og Blend, men har vi selvstendige og notable referanser på at den ene overtok den andre? Inntil nevnte referanser er på plass,  så mener jeg vel ikke noe annet enn at X-plosiv ikke var formelt registrert hos myndighetene, men at foreningen Blend ble registrert 11.11.2008.
At domene-navnet X-plosiv.no er omdirigert til nettstedet til Blend, er ikke noe bevis på at det ene eier det andre. (Det er ikke uvanlig at når et nettsted ikke har ny redaksjonell aktivitet, så velger man å bli omdirigert til et annet nettsted. Ett formål for slikt, er at et «gammelt nettsted med mange klikk» har verdi for et nyere nettsted med «færre klikk».)
Denne artikkelen behøver vel info om hvem som eier domenenavnet x-plosiv.no? (Og selv om eieren av den skulle vise seg å være den samme som Blend-nettstedets eier, så trenger vi fortsatt referanser på at den ene er blitt til den andre. Noe jeg ikke er overbevist om, inntil videre, til tross for at mange av de samme personene synes å dukke opp i egen-presentasjoner.) 
At et flertall eller mindretall ikke synes at dette er noe å dvele ved, noteres på forhånd.--Lærarstudent 18. jul 2011 kl. 19:37 (CEST)
thread_title:  Eiere av forskjellige nettsteder der den ene omdirigeres til den andre. 

message: Det har vel blitt hevdet at det første flerkulturelle-tidsskrift i Norge var X-plosiv.
Men jeg finner det litt usannsynlig. Jeg tipper at hvis man graver litt i blant tidskrifter til foreninger med navn som Russisk-norsk vennskapsforening, Svensk-norsk vennskapsforening osv, så vil man finne «tidsskrifter» som ble startet før X-plosiv.
Fint om vi får på plass forklaringer på flerkulturalitet og flerkulturell, før vi begynner å beskrive de første og de største.--Lærarstudent 18. jul 2011 kl. 19:58 (CEST)
replies: text: Dette stusset jeg litt over også. Hva et "flerkulturelt tidsskrift" er, er nok ikke helt lett å definere. Det går eventuelt an å skrive at de "omtaler seg som ...", eller bare utelate dette inntil videre. – Danmichaelo 20. jul 2011 kl. 11:25 (CEST)
thread_title:  Første flerkulturelle-tidsskrift i Norge? 

message: Fra «selvstendig kilde»  «Nettmagasinet X-plosiv byttet navn til BLEND 3. oktober 2010.
BLEND, skal være inkluderende, skape samhørighet og ha gjensidig respekt. BLEND signaliserer omfanget av magasinets journalistikk, dybde og visjon.
BLEND skal fremheve nyanser, skape balanse og være modig.
Navnebytte skjedde i forbindelse med lansering av nytt trykket magasin, og den årlige prisutdelingen i 2010.»
Fra egenpresentasjon  
«Nettmagasinet X-plosiv byttet navn til BLEND 3. oktober 2010.
BLEND, skal være inkluderende, skape samhørighet og ha gjensidig respekt. BLEND signaliserer omfanget av magasinets journalistikk, dybde og visjon.
BLEND skal fremheve nyanser, skape balanse og være modig.
Navnebytte skjedde i forbindelse med lansering av nytt trykket magasin, og den årlige prisutdelingen i 2010.»
Konklusjon: Enten så har Blend begått copyvio fra tidsskriftforeningen, eller så har tidskriftforeningen ukritisk videreformidlet egenpresentasjonen til Blend. Forresten er ikke tidsskriftforeningen en uavhengig kilde – de mottar jo årskontingent fra Blend (og andre medlemmer). (At et flertall eller mindretall finner dette uproblematisk, er notert på forhånd.)--Lærarstudent 19. jul 2011 kl. 16:40 (CEST)
thread_title:  Norsk Tidsskriftforening er ikke en uavhengig kilde i denne saken. 

message: Finnes det notable og selvstendige referanser på at Jonas Gahr Støre holdt en tale under prisutdelingen? (Jeg har ikke funnet slike referanser på nett.)--Lærarstudent 19. jul 2011 kl. 17:46 (CEST)
replies: text: Det gikk ihvertfall ut en NTB-melding om at han deltok: TV 2-journalist kåret til årets norskpakistaner. Med mindre dette bildet (fra en ikke-selvstendig kilde) er manipulert holdt han nok også tale :) – Danmichaelo 20. jul 2011 kl. 11:20 (CEST)
thread_title:  Blend-prisen 2010